Apstiprināts

VSIA “Latvijas Jūras administrācija”

Iepirkumu komisijas

2021. gada \_\_\_\_\_.decembra sēdē

(protokols Nr.8)

**Atklāts konkurss**

**„Degvielas iegāde ar kredītkartēm”**

Iepirkuma identifikācijas Nr. JA AK 2021/02

**NOLIKUMS**

**Rīga**

**2021**

# VISPĀRĪGĀ INFORMĀCIJA

* 1. **Iepirkuma identifikācijas numurs:** **JA AK 2021/02**
	2. **Pasūtītājs:**

|  |  |
| --- | --- |
| Pasūtītāja nosaukums | VSIA “Latvijas Jūras administrācija” (turpmāk – JA) |
| Adrese | Trijādības ielā 5, Rīgā LV-1048 |
| VR numurs  | 40003022705 |
| Iepirkuma komisijas kontaktpersona  | Raitis Mūrnieks |
| Kontaktpersonas tālruņa numurs un e – pasta adrese | 67062155raitis.murnieks@lja.lv |
| JA tīmekļa vietne | [www.lja.lv](http://www.lja.lv)  |
| JA darba laiks | 8.00-16.45 (piektdienās līdz 15:30) |

* 1. **Iepirkuma procedūras veids**: Atklāts konkurss (turpmāk – Konkurss) saskaņā ar Publisko iepirkumu likuma (turpmāk – PIL) 8. panta pirmās daļas 1.punktu.

# INFORMĀCIJA PAR IEPIRKUMA PRIEKŠMETU

## Iepirkuma priekšmets ir degvielas iegāde ar kredītkartēm, saskaņā ar Tehnisko specifikāciju (Nolikuma 2.pielikums).

## Galvenais CPV kods – 09100000-0 (degvielas).

##  JA pamatdarbības veids ir ar kuģošanas drošību, uzraudzību un kontroli saistīto pakalpojumu sniegšana Latvijas ostās un visā Baltijas jūras piekrastes teritorijā Latvijā. Darbības nodrošināšanai Pasūtītājs ekspluatē 27 iekšdedzes dzinēju autotransporta līdzekļus un 2 motorlaivas.

## Iepirkuma priekšmets ir sadalīts preču grupās, atbilstoši 2.5.punktā norādītajam.

## Iepirkuma priekšmeta sadalījums preču grupās un prognozējamie iegādes daudzumi līguma darbības laikā ir šādi

|  |  |  |
| --- | --- | --- |
| Nr. p.k. | Preču grupa | Prognozējamais iegādes daudzums (24 mēnešos) |
| 1. | E95 bezsvina benzīns | 25 000,00 (litri) |
| 2. | Dīzeļdegviela | 85 000,00 (litri) |

## Pretendents var iesniegt vienu piedāvājumu par visu iepirkuma priekšmeta apjomu kopumā. Piedāvājuma varianti nav paredzēti. Iepirkuma priekšmets nav sadalīts daļās.

## Iesniedzot piedāvājumu, pretendentam jāņem vērā, ka 2.5.punktā norādītie iepirkuma daudzumi ir aptuveni, balstīti uz JA iepriekšējo gadu vidējo patēriņu katrā preču grupā un var mainīties līguma darbības laikā atbilstoši faktiskajam patēriņam.

## Norēķinu kārtība – Pretendents iesniedz JA rēķinu par iepriekšējā mēnesī iegādāto degvielu. Pretendents nodrošina iespēju izsniegt rēķina apkopojumu par visām JA izsniegtajām kredītkartēm, kā arī atsevišķi izvērstu rēķinu par katru degvielas karti. Rēķins jāiesniedz elektroniski. JA apmaksu par saņemtajām precēm veiks ar pēcapmaksu

## Līguma darbības termiņš – 24 (divdesmit četri) mēneši no līguma noslēgšanas dienas vai sasniedzot plānoto līguma summu – līdz EUR 145 000.

## Līguma izpildes vieta – visa Latvijas Republikas teritorija.

## Iepirkuma līgums tiks noslēgts atbilstoši konkursa nolikuma 4.pielikumā pievienotā līguma projekta noteikumiem.

# IEPIRKUMA DOKUMENTĀCIJA UN PAPILDU INFORMĀCIJAS SNIEGŠANA

##  Saziņa starp Pasūtītāju un ieinteresētajiem piegādātājiem iepirkuma procedūras ietvaros notiek latviešu valodā, rakstiski.

## Iepirkuma procedūras dokumenti, skaidrojumi un atbildes uz ieinteresēto piegādātāju jautājumiem ir pieejami Elektronisko iepirkumu sistēmas (turpmāk – EIS) e-konkursu apakšsistēmā <https://www.eis.gov.lv/EKEIS/Supplier/> Pasūtītāja profilā Konkursa sadaļā.

## Ja Pasūtītājs veicis grozījumus Nolikumā, par to informē EIS e-konkursu apakšsistēmā Konkursa sadaļā ne vēlāk kā dienu pēc tam, kad paziņojums par izmaiņām vai papildu informācija iesniegta Iepirkumu uzraudzības birojam publicēšanai.

## Papildu informāciju par Konkursa procedūras dokumentos iekļautajām prasībām piegādātājs pieprasa rakstveidā latviešu valodā, nosūtot papildu informācijas pieprasījumu pasūtītājam elektroniski uz pasūtītāja kontaktpersonas e-pasta adresi vai iesniedzot EIS e-konkursu apakšsistēmā Konkursa sadaļā. Pieprasījumā norāda Konkursa identifikācijas numuru un nosaukumu.

## Pasūtītājs pēc Pretendenta rakstiska pieprasījuma sniedz papildu informāciju par Konkursa procedūras dokumentos iekļautajām prasībām, ja pieprasījums iesniegts laikus pirms piedāvājumu iesniegšanas termiņa beigām. To sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām, nosūtot uz piegādātāja, kurš uzdevis jautājumu, norādīto elektroniskā pasta adresi. Informāciju par uzdoto jautājumu un sniegto atbildi pasūtītājs ievieto EIS e-konkursu apakšsistēmā Konkursa sadaļā.

## Pretendenta pienākums ir pastāvīgi sekot EIS e-konkursu apakšsistēmā publicētajai informācijai par Konkursu un ņemt vērā to savā piedāvājumā.

# PIEDĀVĀJUMU NOFORMĒŠANA, IESNIEGŠANA UN ATVĒRŠANA

## Piedāvājumus iesniedz **līdz** **2021.gada.\_\_\_\_decembrim** **plkst. 11:00** **elektroniski** EIS e-konkursu apakšsistēmā.

## Ārpus EIS e-konkursu apakšsistēmas iesniegtos piedāvājumus atzīs par neatbilstošiem Nolikuma prasībām.

## Piedāvājumus, ievērojot normatīvajos aktos noteikto kārtību, atvērs EIS e-konkursu apakšsistēmā tūlīt pēc piedāvājumu iesniegšanas termiņa beigām **2021.gada \_\_\_.decembrī plkst.11:00**.

## Iesniegto piedāvājumu atvēršanas procesam pretendenti varēs sekot līdzi tiešsaistes režīmā EIS e-konkursu apakšsistēmā.

## Iesniedzot piedāvājumu elektroniski, Pretendents:

### izmanto EIS e-konkursu apakšsistēmā piedāvātos rīkus, aizpildot Konkursa sadaļā ievietotās veidnes un ievadlaukus;

### izmanto elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas veidnes, t.sk. ar tajos integrētajiem failiem (šādā gadījumā pretendents ir atbildīgs par aizpildāmo veidņu atbilstību dokumentācijas prasībām un veidņu paraugiem, kā arī dokumenta atvēršanas un nolasīšanas iespējām);

### piedāvājumu sagatavo tā, lai tas nekādā veidā neapdraudētu EIS e-konkursu apakšsistēmas darbību un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, to neizskatīts un Pretendentu izslēgts no dalības Konkursā;

### piedāvājumu var šifrēt. Ja piedāvājums ir šifrēts, Pretendentam noteiktajā laikā (ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.

## Sagatavojot piedāvājumu, Pretendents ievēro, ka:

### pieteikuma veidlapa, tehniskais un finanšu piedāvājums jāaizpilda tikai elektroniski atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;

### Pretendents piedāvājumu (tā sastāvdaļas, ja tās paraksta atsevišķi) paraksta ar drošu elektronisko parakstu un laika zīmogu, vai ar EIS piedāvāto sistēmas parakstu. Pieteikumu un citus piedāvājuma dokumentus paraksta Pretendenta pārstāvis ar normatīvajos aktos noteiktajā kārtībā publiski reģistrētām pārstāvības tiesībām (piemēram, Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām) vai tā pilnvarota persona. Ja pieteikumu un citus piedāvājuma dokumentus paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Pilnvarā precīzi jānorāda pilnvarotajai personai piešķirto tiesību un saistību apjoms;

### piedāvājuma dokumenti jāiesniedz latviešu valodā. Ja dalībai nepieciešamie dokumentu oriģināli ir svešvalodā, šiem dokumentiem ir jāpievieno pretendenta apstiprināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Pretējā gadījumā pasūtītāja iepirkuma komisija (turpmāk – Komisija) ir tiesīga uzskatīt, ka minētais dokuments nav iesniegts;

### ja pretendents iesniedz dokumentu kopijas, tās apliecina atbilstoši Elektronisko dokumentu likumā un Ministru kabineta 2018. gada 4. septembra noteikumos Nr.558 “Dokumentu izstrādāšanas un noformēšanas kārtība” noteiktajā kārtībā. Ja dokumenta kopija nav apliecināta šajā apakšpunktā noteiktajā kārtībā, Komisija, ja tai rodas šaubas par iesniegtā dokumenta kopijas autentiskumu, PIL 41. panta piektās daļas kārtībā var pieprasīt, lai Pretendents uzrāda dokumenta oriģinālu, vai iesniedz apliecinātu dokumenta kopiju;

### Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības par elektronisko dokumentu, kā arī drukātu dokumentu elektronisko kopiju noformēšanu un to juridisko spēku;

### informāciju par to, kas konkrēti no Pretendenta piedāvājumā iekļautā ir uzskatāms par komercnoslēpumu atbilstoši Komerclikuma 19. pantam vai konfidenciālu informāciju, pretendents norāda savā piedāvājumā. Gadījumā, ja Pretendents savā piedāvājumā nav identificējis informāciju, kas uzskatāma par konfidenciālu vai komercnoslēpumu, uzskatāms, ka piedāvājumā nav ietverta konfidenciāla vai komercnoslēpumu saturoša informācija.

### komercnoslēpums vai konfidenciāla informācija nevar būt informācija, kas PIL ir noteikta par vispārpieejamu informāciju

### iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās (veidnēs), kuras ir ievietotas EIS e-konkursu apakšsistēmas Konkursa sadaļā) ietvertos nosacījumus;

### Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem;

### Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu Konkursā, kā arī katras personas atbildības apjomu. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam (ja personas ir vairākas) vai pilnvarotajam pārstāvim;

### Pretendents nedrīkst veikt izmaiņas EIS e-konkursu apakšsistēmas Konkursa sadaļā publicēto formu (veidņu) struktūrā, t.sk. dzēst vai pievienot rindas vai kolonnas;

### Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu;

### Pretendents apzinās, ka jebkurš piedāvājumā iekļautais nosacījums, kas ir pretrunā ar Nolikumu (t.sk. tā pielikumiem un formām (veidnēm), kuras ir ievietotas EIS e-konkursu apakšsistēmas Konkursa sadaļā) vai neatbilst tajā ietvertajām prasībām, var būt par iemeslu piedāvājuma noraidīšanai, kā arī to, ka tikai piedāvājumā iekļautā informācija tiks izmantota piedāvājumu vērtēšanā.

# PRETENDENTU KVALIFIKĀCIJAS PRASĪBAS UN IESNIEDZAMIE DOKUMENTI

|  |  |
| --- | --- |
| **Kvalifikācijas prasības** | **Iesniedzamie kvalifikācijas dokumenti** |
| 5.1. Pretendents var būt fiziska vai juridiska persona, vai šādu personu apvienība jebkurā to kombinācijā, kas licencēta veikt degvielas mazumtirdzniecību Latvijas Republikas teritorijā. | Pretendenta parakstīts pieteikums dalībai Konkursā, kurš sagatavots saskaņā ar Nolikuma 1.pielikumā pievienoto veidlapu.Pieteikumu paraksta Pretendenta pārstāvis ar Latvijas Republikas Uzņēmumu reģistra Komercreģistrā vai atbilstošā reģistrā ārvalstīs nostiprinātām paraksta tiesībām.Ja piedāvājumu iesniedz piegādātāju apvienība, pieteikums jāparaksta atbildīgajai personai, kura par tādu noteikta savstarpēji noslēgtajā vienošanā par dalību Konkursā. Piedāvājumam jāpievieno vienošanās, kuru parakstījuši visi personu apvienības dalībnieku pārstāvji ar pārstāvības tiesībām vai tā pilnvarotās personas, un pilnvarojumu apliecinošs dokuments. Tajā jābūt norādītam atbildīgajam piegādātāju apvienības dalībniekam, kas pilnvarots iesniegt piedāvājumu, pārstāvēt piegādātāju apvienību Konkursā, parakstīt iepirkuma līgumu, turklāt vienošanā jānorāda atbildības sadalījums starp apvienības dalībniekiem.Ja piedāvājumu iesniedz personālsabiedrība, pieteikums jāparaksta atbildīgajai personai, kas Konkursā pārstāvēs personālsabiedrību, un kura par tādu noteikta pieteikumā. Pieteikumā vienlaikus jānorāda arī personālsabiedrības biedru atbildības sadalījums.5.1.5. Ja Pretendenta piedāvājumu paraksta pilnvarotā persona, tad jāpievieno pilnvara (skenēts dokumenta oriģināls PDF formātā). |

|  |  |
| --- | --- |
| 5.2. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs atbilstoši piegādātāja reģistrācijas vai pastāvīgās dzīvesvietas valsts normatīvo aktu prasībām.*Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja Pretendents plāno piesaistīt apakšuzņēmējus), un personu, uz kuras iespējām pretendents balstās kvalifikācijas apliecināšanai (ja nepieciešams).* | 5.2.1 Ārvalstī reģistrētam vai pastāvīgi dzīvojošam Pretendentam, jāiesniedz arī kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām, kā arī attiecīgās ārvalsts kompetentās institūcijas izziņu, kura apliecina pretendenta pārstāvēttiesīgās personas paraksta tiesības. |
| 5.3. Pretendentam ir visas tiesības veikt degvielas mazumtirdzniecību Latvijas Republikā. | 5.3.1. Pretendentam izsniegtās licences, kas apliecina pretendenta tiesības veikt degvielas mazumtirdzniecību Latvijā, kopija;5.3.2. Pretendentam izsniegto sertifikātu, kas apliecina pretendenta pārdodamās degvielas atbilstību Latvijas normatīvo aktu prasībām, kopijas. |

## Ja Pretendents savu spēju apliecināšanai balstās uz citu personu iespējām, lai apliecinātu, ka pretendenta kvalifikācija atbilst Nolikuma prasībām un/vai iepirkuma līguma izpildē vēlas piesaistīt apakšuzņēmējus, ja tas ir nepieciešams konkrētā iepirkuma līguma izpildei – neatkarīgi no to savstarpējo attiecību rakstura minētie dalībnieki iesniedz apliecinājumus, adresētus pasūtītājam par uzņēmēju gatavību piedalīties iepirkuma līguma izpildē/par nepieciešamo resursu nodošanu pretendentu rīcībā. Vienlaikus pieteikumā norādot, apakšuzņēmējiem un/vai personai, uz kuras iespējām pretendents balstās, lai apliecinātu kvalifikācijas atbilstību Nolikuma prasībām, izpildei nododamo līguma daļu un to apjoma aprakstu, kā arī piedāvājumam pievienojot informāciju, kas apliecina minēto personu atbilstību Nolikumā minētajām prasībām.

## Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai Nolikumā noteiktajām pretendentu kvalifikācijas prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst Nolikumā noteiktajām pretendentu kvalifikācijas prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst Nolikumā noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.

## Eiropas vienotais iepirkuma procedūras dokuments ir pieejams aizpildīšanai: <http://www.iub.gov.lv/sites/default/files/upload/1_LV_annexe_acte_autonome_part1_v4.doc> vai Eiropas Komisijas tīmekļvietnē tiešsaistes režīmā: <https://ec.europa.eu/growth/tools-databases/espd/filter?lang=lv>.

## Pretendents var iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.

## Gadījumā, ja Pretendents, kuram Konkursā būtu piešķiramas iepirkuma līguma slēgšanas tiesības, ir izvēlējies iesniegt Eiropas vienoto iepirkuma procedūras dokumentu, Komisija, pirms lēmuma pieņemšanas par iepirkuma līguma slēgšanas tiesību piešķiršanu, var pieprasīt iesniegt dokumentus, kas apliecina Pretendenta atbilstību Nolikumā izvirzītajām prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

# TEHNISKAIS PIEDĀVĀJUMS

## Tehnisko piedāvājumu sagatavo saskaņā ar Nolikuma 2.pielikuma (Tehniskā specifikācija) noteiktajām prasībām.

## Tehniskajam piedāvājumam jāapliecina E95 bezsvina benzīna un dīzeļdegvielas kvalitātes prasības – degvielām jāatbilst spēkā esošo Latvijas nacionālo standartu, Latvijas nacionālā standarta statusā adaptēto Eiropas standartu un citu starptautisko vai reģionālo standartizācijas organizāciju standartu, kā arī citu normatīvo dokumentu prasībām, t.sk.:

### LVS EN 228:2013 “Automobiļu degvielas. Bezsvina benzīns. Prasības un testa metodes”;

### LVS EN 590:2014 “Automobiļu degvielas. Dīzeļdegviela. Prasības un testa metodes”;

### Ministru kabineta 26.09.2020. noteikumi Nr. 332 “Noteikumi par benzīna un dīzeļdegvielas atbilstības novērtēšanu”.

## Tehniskais piedāvājums jāsagatavo tā, lai iepirkumu komisijai (turpmāk – Komisija) būtu iespējams pārliecināties par Tehniskās specifikācijas prasību izpildi un nepārprotamā veidā iepazīties ar Pretendenta piedāvātajiem nosacījumiem katrā no tiem.

## Tehniskie parametri nedrīkst būt zemāki par prasīto, saturēt neskaidru, pretrunīgu prasību aprakstu un nesniegt prasīto realizācijas aprakstu.

# FINANŠU PIEDĀVĀJUMS

## Finanšu piedāvājumu sagatavo un iesniedz saskaņā ar EIS e-konkursu apakšsistēmā Konkursa sadaļā publicēto formu (veidni) (Nolikuma 3.pielikums).

## Finanšu piedāvājumā norādītajai cenai jābūt izteiktai Euro, divas zīmes aiz komata, nenorādot pievienotās vērtības nodokli (PVN). Finanšu piedāvājumā tabulā pretendents norāda pārdotās degvielas (E95 bezsvina benzīns un dīzeļdegviela) vidējo mazumtirdzniecības cenu (EUR/litrā), par kuru tā tika realizēta Pretendenta DUS visā Latvijas teritorijā 2021.gada 1.ceturksnī, piedāvāto atlaidi (EUR/litrā) no norādītās mazumtirdzniecības cenas, mazumtirdzniecības cenu ar piedāvāto atlaidi (EUR/litrā), kā arī kopējo cenu par 2.5.punktā norādīto apjomu, kas tiek aprēķināta reizinot norādīto apjomu ar mazumtirdzniecības cenu ar piedāvāto atlaidi

## Finanšu piedāvājumā piedāvātās atlaides būs saistošas visās Pretendenta DUS visā līguma darbības laikā neatkarīgi no degvielas iegādes apjoma.

# PIEDĀVĀJUMU VĒRTĒŠANA

## Visus ar Konkursa norisi saistītos jautājumus risina Pasūtītāja izveidotā Komisija.

## No sākuma Komisija veic piedāvājumu noformējuma pārbaudi, kuras laikā Komisija izvērtē, vai piedāvājums sagatavots un noformēts atbilstoši Nolikuma prasībām. Ja piedāvājums neatbilst prasībām, Komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā Konkursā tas tālāk netiek vērtēts.

## Komisija pārbauda, vai pretendents, tā darbinieks vai pretendenta piedāvājumā norādītā persona nav piedalījusies kādā no iepriekšējiem šī iepirkuma projekta posmiem vai iepirkuma procedūras dokumentu izstrādāšanā. Ja pretendents, tā darbinieki vai pretendenta piedāvājumā norādītā persona ir piedalījusies kādā no iepriekšējiem šī iepirkuma projekta posmiem vai Konkursa dokumentu izstrādāšanā un ja šis apstāklis pretendentam dod priekšrocības Konkursā, tādējādi kavējot, ierobežojot vai deformējot konkurenci, attiecīgā pretendenta piedāvājums tiek noraidīts. Komisija, konstatējot minētos apstākļus, pirms iespējamās pretendenta noraidīšanas ļauj tam pierādīt, ka nav tādu apstākļu, kas attiecīgajam pretendentam dotu jebkādas priekšrocības Konkursā, tādējādi kavējot, ierobežojot vai deformējot konkurenci.

##  Komisija veic Pretendenta tehniskā piedāvājuma atbilstības pārbaudi, kuras laikā, saskaņā ar Tehniskajā specifikācijā noteikto kārtību, izvērtē tehniskā piedāvājuma atbilstību Konkursa nolikuma prasībām. Ja Pretendenta tehniskais piedāvājums neatbilst Konkursa nolikuma prasībām, Pretendents tiek izslēgts no tālākas dalības Konkursā un tā piedāvājums turpmāk netiek izskatīts.

## Izvērtējot Pretendenta finanšu piedāvājumu, Komisija pārbauda tā atbilstību Konkursa nolikuma prasībām, kā arī pārbauda, vai Pretendenta finanšu piedāvājumā nav aritmētisku kļūdu. Ja finanšu piedāvājums neatbilst Konkursa nolikuma prasībām, Pretendents tiek izslēgts no tālākas dalības Konkursā un tā piedāvājums turpmāk netiek izskatīts. Komisija, konstatējot aritmētiskās kļūdas, šīs kļūdas izlabo un informē Pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.

##  Komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar PIL 53.pantu.

## Komisija ir tiesīga pretendentu kvalifikācijas un piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.

##  Pretendentu kvalifikācijas pārbaude notiek pēc iesniegtajiem pretendentu atlases dokumentiem, kā arī pārbaudot pretendentu atbilstību Konkursa nolikumā izvirzītajām prasībām publiski pieejamās datubāzēs.

## Komisija turpmāk piedāvājumu neizskata un attiecīgā Pretendenta piedāvājumu noraida gadījumā, ja konstatē jebkuru no turpmāk minētajiem apstākļiem:

8.9.1. Pretendents ir iesniedzis nepatiesu informāciju vai vispār nav iesniedzis pieprasīto informāciju;

8.9.2. piedāvājumu izvērtēšanas laikā Pretendents savu piedāvājumu atsauc.

##  Attiecībā uz pretendentu, kuram būtu piešķiramas līguma slēgšanas tiesības, tiks veikta pārbaude par Starptautisko un Latvijas Republikas nacionālo sankciju likuma 11.1 panta pirmajā daļā un otrajā daļā minētajiem izslēgšanas noteikumiem.

## Komisija izvēlas piedāvājumu, kas atbilst Nolikuma izvirzītajām prasībām, un **ir saimnieciski visizdevīgākais piedāvājums**.

##  Pretendents apzinās, ka jebkurš piedāvājumā iekļautais nosacījums, kas ir pretrunā ar Nolikumu vai neatbilst tajā ietvertajām prasībām, var būt par iemeslu piedāvājuma noraidīšanai, kā arī to, ka tikai piedāvājumā iekļautā informācija tiks izmantota piedāvājumu vērtēšanā.

# PIEDĀVĀJUMA IZVĒLES KRITĒRIJS UN LĒMUMA PIEŅEMŠANA

## **Kritērijs saimnieciski visizdevīgākā piedāvājuma noteikšanai: no atbilstošiem piedāvājumiem saimnieciski izdevīgāko piedāvājumu Komisija noteiks, vērtējot un salīdzinot piedāvājuma cenu (saskaņā ar Publisko iepirkumu likuma 51.panta otrās daļas 1.punktu un 51.panta ceturto daļu).**

## Ja piedāvājumu iesniedzis ārvalstī reģistrēts vai pastāvīgi dzīvojošs pretendents, Komisija pieprasa, lai pretendents iesniedz attiecīgās kompetentās institūcijas izziņu, kas apliecina, ka uz pretendentu neattiecas PIL 42. panta pirmajā daļā minētie izslēgšanas gadījumi, nosakot termiņu, kas nav īsāks par 10 (desmit) darbdienām pēc pieprasījuma izsniegšanas vai nosūtīšanas dienas. Izziņa tiek uzskatīta par derīgu, ja tā izsniegta ne agrāk kā 6 (sešus) mēnešus pirms tās iesniegšanas dienas, ja izziņas izdevējs nav norādījis īsāku tās derīguma termiņu.

## Komisija, pamatojoties uz Starptautisko un Latvijas Republikas nacionālo sankciju likuma 11.1pantu, pirms līguma slēgšanas tiesību piešķišanas pārbaudīs, vai uz pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē līguma izpildi. Minēto pārbaudi veic arī attiecībā uz pretendenta norādīto apakšuzņēmēju, kā arī uz tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt apakšuzņēmēju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja apakšuzņēmējs ir personālsabiedrība, pārbaudi veic neatkarīgi no tam nodotā darbu vai pakalpojumu apjoma tad, ja pasūtītājs atbilstoši normatīvajiem aktiem publisko iepirkumu jomā ir paredzējis iespēju veikt tiešus maksājumus apakšuzņēmējam.

## Pēc piedāvājumu izvērtēšanas Komisija pieņem lēmumu par iepirkuma līguma slēgšanas tiesību piešķiršanu.

## Lēmumu par Konkursa rezultātiem pasūtītājs pretendentiem paziņo rakstiski 3 (trīs) darbdienu laikā no dienas, kad pasūtītājs ir pieņēmis lēmumu par Konkursa rezultātiem.

## Ja pretendents, ar kuru pasūtītājs pieņēmis lēmumu slēgt iepirkuma līgumu, ir personu apvienība, tā 10 (desmit) dienu laikā no brīža, kad Konkursa rezultāts normatīvajos aktos noteiktajā kārtībā kļuvis neapstrīdams, pēc savas izvēles izveidojas atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.

## Ja pretendents, ar kuru pasūtītājs pieņēmis lēmumu slēgt iepirkuma līgumu bez attaisnojoša iemesla 10 (desmit) darba dienu laikā no dienas, kad lēmums par līguma slēgšanas tiesību piešķiršanu stājies spēkā, atsakās slēgt līgumu ar pasūtītāju, vai Konkursa uzvarētājs atsauc savu piedāvājumu, Komisija izvēlas pretendentu, kurš piedāvājis nākamo saimnieciski visizdevīgāko piedāvājumu.

# IEPIRKUMA LĪGUMS

## Pasūtītājs slēdz iepirkuma līgumu ar izraudzīto pretendentu par iepirkuma priekšmetu, ievērojot PIL 60. pantā noteikto kārtību, bet ne ātrāk kā nākamajā dienā pēc nogaidīšanas termiņa beigām, kā noteikts PIL 60. panta sestajā daļā.

## Līguma projekts ir ietverts Nolikuma 4.pielikumā. Līgums tiek sagatavots, pamatojoties uz pasūtītāja lēmumu par iepirkuma līguma slēgšanas tiesību piešķiršanu un pretendenta iesniegto piedāvājumu.

## Pēc piedāvājumu iesniegšanas termiņa beigām iebildumi par iepirkuma līguma projektu netiks ņemti vērā.

## Grozījumi, kas saistīti ar Pasūtītājam piešķirtās atlaides procentu samazināšanu, nav iespējami.

## Līguma termiņu var grozīt, Pusēm vienojoties jebkurā gadījumā, kad iestājas tādi apstākļi, kuru dēļ noteiktais termiņa pagarinājums ir nepieciešams, un šos apstākļus Pasūtītājs nevarēja ne paredzēt, ne ietekmēt. Šajā gadījumā grozījumu vērtība ir pieļaujama PIL 61. panta ceturtajā daļā noteiktajā apjomā.

# IEPIRKUMA KOMISIJAS TIESĪBAS UN PIENĀKUMI

## **Komisijas tiesības**:

### pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos;

### japiedāvājumā iesniegta informācija ir neskaidra vai nepilnīga, pasūtītājs pieprasa, lai pretendents vai kompetenta institūcija izskaidro vai papildina šajos dokumentos ietverto informāciju, vai iesniedz trūkstošo dokumentu. Termiņu nepieciešamās informācijas vai dokumenta iesniegšanai pasūtītājs nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai. Ja pretendents neiesniedz Komisijas pieprasīto informāciju vai paskaidrojumus, Komisija piedāvājumu vērtē pēc tiem dokumentiem/informācijas, kas iekļauti piedāvājumā;

### piedāvājumu vērtēšanas gaitā Komisija ir tiesīga pieprasīt, lai tiek izskaidrota tehniskajā un finanšu piedāvājumā iekļautā informācija;

### ja Komisijai rodas šaubas par iesniegtās dokumenta kopijas autentiskumu, tai ir tiesības pieprasīt, lai pretendents uzrāda dokumenta oriģinālu, vai iesniedz apliecinātu dokumenta kopiju;

### atteikties vērtēt jebkuru no piedāvājumiem, ja konstatē, ka tas neatbilst kādai no Nolikumā vai Latvijas Republikas normatīvajos aktos noteiktajām prasībām/satur nepatiesu informāciju;

### pildot savus pienākumus ir tiesīga pieaicināt ekspertus;

### pieprasīt no pretendenta informāciju par piedāvājuma cenas veidošanās mehānismiem;

### noraidīt nepamatoti lētu piedāvājumu;

### Komisija var izdarīt izmaiņas Nolikumā/pagarināt piedāvājuma iesniegšanas termiņu. Šī informācija jādara zināma visiem pretendentiem;

### pieņemt lēmumu par līguma slēgšanas tiesību piešķiršanu;

### gadījumā, ja piedāvājumu ir iesniedzis tikai 1 (viens) Pretendents, pieņemt lēmumu saskaņā ar Ministru kabineta 2017. gada 28. februāra noteikumu Nr.107 “Iepirkuma procedūru un metu konkursu norises kārtība” 19.punktā noteikto regulējumu;

### pārtraukt Konkursu jebkurā brīdī, ja tam ir objektīvs pamatojums;

### labot aritmētiskās kļūdas finanšu piedāvājumā;

### pieprasīt, lai pretendents, kuram piešķirtas līguma slēgšanas tiesības, līgumu paraksta 10 (desmit) darba dienu laikā no dienas, kad lēmums par līguma slēgšanas tiesību piešķiršanu stājies spēkā;

### citas Komisijas tiesības saskaņā ar PIL, Nolikumu un Latvijas Republikā spēkā esošajiem normatīvajiem aktiem.

## **Komisijas pienākumi**:

### nodrošināt Konkursa norisi un dokumentēšanu;

### nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;

### pēc ieinteresēto piegādātāju pieprasījuma, normatīvajos aktos noteiktajā kārtībā, sniegt informāciju par Nolikumu;

### vērtēt Pretendentu iesniegtos piedāvājumus saskaņā ar PIL, citiem normatīviem aktiem un Nolikumu;

### izbeigt Konkursu normatīvajos aktos noteiktajos gadījumos un kārtībā;

### citi Komisijas pienākumi saskaņā ar PIL, Nolikumu un Latvijas Republikā spēkā esošajiem normatīvajiem aktiem.

# PRETENDENTA TIESĪBAS UN PIENĀKUMI

## **Pretendenta tiesības**:

### apvienoties grupā ar citiem Pretendentiem un iesniegt vienu kopēju piedāvājumu;

### pirms piedāvājumu iesniegšanas termiņa beigām papildināt, grozīt vai atsaukt iesniegto piedāvājumu.

## **Pretendenta pienākumi**:

### sagatavot piedāvājumu atbilstoši Nolikuma un normatīvo aktu prasībām;

### sniegt patiesu informāciju par savu kvalifikāciju un piedāvājumu;

### noteiktajā termiņā sniegt atbildes uz Komisijas pieprasījumiem par papildu informāciju, kas nepieciešama Pretendentu kvalifikācijas prasību izvērtēšanai, piedāvājumu atbilstības pārbaudei vai salīdzināšanai;

### segt visas izmaksas, kas saistītas ar piedāvājuma sagatavošanu un iesniegšanu (arī gadījumā, ja iepirkuma procedūra tiek pārtraukta, vai izbeigta bez rezultāta).

## Pretendenta piedāvājuma iesniegšana Konkursā vienlaicīgi uzskatāma par Pretendenta piekrišanu Nolikuma un tā pielikumu, t.sk. iepirkuma līguma prasībām.

# PIELIKUMU SARAKSTS

1.pielikums – Pieteikums.

2.pielikums – Tehniskā specifikācija

3.pielikums – – Finanšu piedāvājums.

4.pielikums – Iepirkuma līguma projekts

1.pielikums

Nr. JA AK 2021/02

# PIETEIKUMS

Pretendents\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(nosaukums)*

Pretendents atbilst mazā[[1]](#footnote-1) ☐ vidējā[[2]](#footnote-2) ☐ uzņēmuma statusam *(vajadzīgo atzīmēt)*

Reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PVN reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_fakss:\_\_\_\_\_\_\_\_\_\_\_\_\_\_\_e-pasts:\_\_\_\_\_\_\_\_\_\_\_\_\_\_\_\_\_

Kontaktpersonas amats, vārds, uzvārds, tālr., e-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas rekvizīti:\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tā (valdes priekšsēdētāja, valdes locekļa u.c.) ar paraksta tiesībām

 (*vārds, uzvārds)*

personā, ar šī pieteikuma iesniegšanu piesakās piedalīties atklātā konkursā **„Degvielas iegāde ar kredītkartēm” (identifikācijas Nr. JA AK 2021/02)** un:

1. atzīst visus Konkursa nosacījumus, ir ar tiem iepazinies un piekrīt tiem;
2. apņemas ievērot un pildīt visas Nolikuma un tā pielikumu prasības;
3. garantē visu sniegto informāciju patiesumu un precizitāti, tostarp apliecina, ka iesniedzis patiesu informāciju savas kvalifikācijas novērtēšanai;
4. piekrīt Nolikumam 4.pielikumā “Iepirkuma līguma projekts” iekļautajiem noteikumiem;
5. apliecina, ka pretendentam nav konkurenci ierobežojošas priekšrocības Konkursā, kā arī ar pretendentu saistīta juridiskā persona nav bijusi iesaistīta iepirkuma procedūras sagatavošanā saskaņā ar PIL 18. panta ceturto daļu;
6. apstiprina, ka visi tā iesniegtie dokumenti ir piedāvājumam neatņemama un saistoša pieteikuma sastāvdaļa;
7. apliecina, ka piedāvājums ir sagatavots individuāli un nav saskaņots ar konkurentiem;
8. atļauj pasūtītājam Konkursa ietvaros un tā rezultātā noslēgtā iepirkuma līguma administrēšanai, apstrādāt savā piedāvājumā norādīto fizisko personu datus saskaņā ar Fizisko personu datu apstrādes likumu.

Ja pretendents ir piegādātāju apvienība/personālsabiedrība, pretendents norāda:

|  |  |  |  |  |
| --- | --- | --- | --- | --- |
| Nr. | Personas, kuras veido piegādātāju apvienību/personālsabiedrību nosaukums | Reģistrācijas Nr. | Juridiskā adrese | Atbildības sadalījums un apjoms % |
|  |  |  |  |  |
|  |  |  |  |  |

Informācija par personu, kura pārstāv piegādātāju apvienību/personālsabiedrību Konkursā:

|  |  |
| --- | --- |
| Personas nosaukums |  |
| Reģistrācijas Nr. |  |
| Juridiskā adrese |  |
| Biroja adrese |  |
| Kontaktpersona (*vārds, uzvārds, amats*) |  |
| Telefons |  |
| Fakss |  |
| E-pasta adrese |  |
| Nodokļu maksātāja reģistrācijas Nr. |  |
| Banka |  |
| Kods |  |
| Konts |  |

Ja pretendents ir piesaistījis apakšuzņēmējus, vai balstās uz citas personas iespējām, lai apliecinātu, atbilstību Nolikumā izvirzītajām kvalifikācijas prasībām:

|  |  |  |  |  |  |
| --- | --- | --- | --- | --- | --- |
| Nr. p.k. | Apakšuzņēmēja/personas, uz kuras iespējām pretendents balstās kvalifikācijas apliecināšanai nosaukums, reģistrācijas numurs, adrese un kontaktpersona | Nododamās līguma daļas apjoms (% no līguma kopējās cenas) | Īss sniedzamās līguma daļas apraksts | Norādīt, vai apakšuzņēmējs/persona, uz kuras iespējām pretendents balstās kvalifikācijas apliecināšanai, atbilst mazā vai vidējā uzņēmuma statusam | Pretendents balstās uz apakšuzņēmēja iespējām savas kvalifikācijas apliecināšanai(Jā / Nē) |
|  |  |  |  |  |  |
|  |  |  |  |  |  |

Obligāti iesniedzama informācija par katru apakšuzņēmēju, kura sniedzamo pakalpojumu vērtība ir vismaz 10% no kopējās līguma vērtības.

Informācija, kas pēc Pretendenta domām ir uzskatāma par komercnoslēpumu, ierobežotas pieejamības vai konfidenciālo informāciju, atrodas pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sadaļā/ lappusē.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 */vārds, uzvārds/*  */amats/ /paraksts/*

\_\_\_\_\_\_\_\_\_\_\_\_\_\_\_\_\_\_\_2021.gada \_\_\_.\_\_\_\_\_\_\_\_\_\_\_\_\_\_\_\_

/*sagatavošanas vieta*/

|  |  |
| --- | --- |
|  |  |

**Piezīme:** *pieteikums jāparaksta ar drošu elektronisko parakstu, kas satur laika zīmogu un jāaugšupielādē EIS e-konkursu apakšsistēmā (.edoc) vai jāizdrukā, jāparaksta ar roku, jāieskenē un jāaugšupielādē EIS e-konkursu apakšsistēmā (PDF).*

2.pielikums

Nr. JA AK 2021/02

**TEHNISKĀ SPECIFIKĀCIJA**

|  |  |  |
| --- | --- | --- |
| **Tehniskās prasības** **(E95 bezsvina benzīns un dīzeļdegviela)** | Atbilst prasībām | Neatbilst prasībām |
| Degvielas atbilstība nolikuma 6.2.punkta prasībām |  |  |
| Dīzeļdegvielai ziemas sezonā jānodrošina aukstumizturība līdz **-32ºC temperatūrai** |  |  |
| Pretendenta DUS nodrošina degvielas iegādes iespēju ar kredītkarti 24 (divdesmit četras) stundas diennaktī, 7 (septiņas) kalendārās dienas nedēļā. |  |  |
| Pretendents nodrošina degvielas (E95 bezsvina benzīns un dīzeļdegviela) iegādes iespēju ar kredītkartēm šādos, Pasūtītāja darba specifikai atbilstošos, Latvijas reģionos:1)Rīgā (vismaz 5 DUS);2)vismaz 1 DUS Liepājā, vismaz 1 DUS Ventspilī, vismaz 1 DUS Salacgrīvas novadā, vismaz 1 DUS Saldus vai Brocēnu novadā. |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 */vārds, uzvārds/*  */amats/ /paraksts/*

\_\_\_\_\_\_\_\_\_\_\_\_\_\_\_\_\_\_\_2021.gada \_\_\_.\_\_\_\_\_\_\_\_\_\_\_\_\_\_\_\_

/*sagatavošanas vieta*/

**Piezīme:** *dokuments jāparaksta ar drošu elektronisko parakstu, kas satur laika zīmogu un jāaugšupielādē EIS e-konkursu apakšsistēmā (.edoc) vai jāizdrukā, jāparaksta ar roku, jāieskenē un jāaugšupielādē EIS e-konkursu apakšsistēmā (PDF).*

3.pielikums

Nr. JA AK 2021/02

**FINANŠU PIEDĀVĀJUMS**

**(E95 bezsvina benzīns un dīzeļdegviela)**

Cenas norādāmas euro (EUR) bez pievienotās vērtības nodokļa

|  |  |  |  |  |  |
| --- | --- | --- | --- | --- | --- |
| **Degvielas veids** | **Vidējā mazumtirdzniecības cena\* (EUR /litrā ) par kuru tā tika realizēta Pretendenta DUS visā Latvijas teritorijā no 2021.gada 1.ceturksnī** | **Atlaide \*\* (EUR/ litrā)** | **Mazumtirdzniecības cena (EUR /litrā) ar piedāvāto atlaidi** | **Apjoms (litri)** | **Cena kopā par norādīto apjomu, EUR** |
| A95 E markas benzīns |  |  |  | 25 000 |  |
| Dīzeļdegviela |  |  |  | 85 000 |  |
| KOPĀ: |  |  |  |  |  |

\* Cena jānorāda EUR ar precizitāti līdz 3 (trīs) zīmēm aiz komata.

\*\* Piedāvātai atlaidei jābūt spēkā DUS visā Līguma darbības laikā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 /vārds, uzvārds/ /amats/ /paraksts/

\_\_\_\_\_\_\_\_\_\_\_\_\_\_\_\_\_\_\_2021.gada \_\_\_.\_\_\_\_\_\_\_\_\_\_\_\_\_\_\_\_

/sagatavošanas vieta/

Piezīme: dokuments jāparaksta ar drošu elektronisko parakstu, kas satur laika zīmogu un jāaugšupielādē EIS e-konkursu apakšsistēmā (.edoc) vai jāizdrukā, jāparaksta, jāieskenē un jāaugšupielādē EIS e-konkursu apakšsistēmā (PDF).

4.pielikums

Nr. JA AK 2021/02

**LĪGUMA PROJEKTS**

Rīgā, 202\_\_. gada\_\_\_.\_\_\_\_\_\_\_\_\_\_\_\_\_\_\_

Valsts sabiedrība ar ierobežotu atbildību „Latvijas Jūras administrācija”, vienotais reģ. nr.40003022705, tās \_\_\_\_\_\_\_/*amats*/\_\_\_\_\_\_\_\_\_ \_\_\_\_/*vārds,uzvārds/*\_\_\_\_ personā, kurš rīkojas pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā – **Pircējs**, no vienas puses, un

 \_\_\_\_\_\_/*nosaukums*/\_\_\_\_\_\_, reģ. nr. \_\_\_\_\_\_\_\_\_\_\_\_\_\_\_\_\_\_, tā/tās \_\_\_\_\_\_\_/*amats*/\_\_\_\_\_\_\_\_\_ \_\_\_\_/*vārds,uzvārds/*\_\_\_\_ personā, kurš(-a) rīkojas pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā - **Pārdevējs**, no otras puses,

turpmāk tekstā Pircējs un Pārdevējs kopā saukti Puses, bez viltus, maldības un spaidiem,

**pamatojoties uz Pircēja - VSIA „Latvijas Jūras administrācija”, rīkotā atklātā konkursa „Degvielas iegāde ar kredītkartēm” (identifikācijas nr. JA AK 2021/02), turpmāk tekstā – Konkurss, rezultātiem un Pārdevēja iesniegto piedāvājumu,** noslēdz šāda satura Iepirkuma līgumu, turpmāk tekstā - Līgums:

1. **Vispārīgie noteikumi**
	1. Pārdevējs pārdod un Pircējs pērk **degvielu**, turpmāk tekstā - Prece, **Pārdevēja degvielas uzpildes stacijās Latvijas Republikas teritorijā,** atbilstoši Konkursa nolikumam, Pārdevēja iesniegtajam piedāvājumam un šī Līguma 1.pielikumam.
	2. Par Preci Pircējs **norēķinās ar kredītkartēm**, kuras Pārdevējs izsniedz Pircējam saskaņā ar Konkursa nolikumu un Pārdevēja iesniegto piedāvājumu.
	3. Līgums tiek noslēgts uz 24 (divdesmit četriem) mēnešiem vai līdz Līguma kopējās summuas - **EUR 145 000,00** (simtu četrdesmit pieci tūkstoši *euro* un 00 centi), neieskaitot pievienotās vērtības nodokli (turpmāk – PVN) normatīvajos aktos noteiktajā apmērā, sasniegšanai. Pasūtītājam Līguma darbības laikā ir tiesības neizmantot visu kopējo Līgumā paredzēto summu.
2. **Iegādes un samaksas noteikumi**
	1. Pircējs iegādājas Preci no Pārdevēja, norēķinoties ar kredītkarti.
	2. Pārdevējs izsniedz Pircējam kredītkartes atbilstoši Konkursa nolikumam un Pārdevēja iesniegtajam piedāvājumam kopā ar kredītkaršu lietošanas noteikumiem, kas pievienoti Līguma 2. pielikumā. Līguma darbības laikā izsniegto kredītkaršu skaits var mainīties saskaņā ar Pircēja pieprasījumu.
	3. Preču pirkuma maksa tiek noteikta saskaņā ar Pārdevēja noteikto Preces cenu tās pirkšanas laikā un vietā, t.sk., piemērojot Konkursa piedāvājumā un Pārdevēja piedāvājumā norādīto atlaidi.
	4. Dokuments, kas apliecina Preču iegādi, ir elektroniskā kases aparāta čeks.
	5. Pārdevējs par iepriekšējā mēnesī iegādāto Preci līdz katra mēneša 7 (septītajam) datumam izraksta un iesniedz Pircējam rēķinu . Rēķina apmaksas termiņš ir 31 (trīsdesmit viena) diena no rēķina saņemšanas datuma.
	6. Pārdevējs Līguma 2.5.punktā noteiktajā rēķinā obligāti norāda Līguma numuru, kā arī klāt pievieno izvērstu atskaiti par Preču iegādi visām kredītkartēm kopā un par katru kredītkarti atsevišķi. Elektroniski sagatavoto rēķinu un izvērsto atskaiti (Līguma 2.5. un 2.6.punkts) Pārdevējs nosūta Pircējam uz Līguma 5.2. punktā norādīto kontaktpersonas e-pastu.
	7. Par iesniegto rēķinu Pircējs var iesniegt Pārdevējam rakstiskas pretenzijas 5 (piecu) darba dienu laikā no rēķina saņemšanas dienas.
	8. Pārdevējs saņemto Pircēja pretenziju izskata 5 (piecu) darba dienu laikā, sniedzot rakstisku atbildi. Pamatotu pretenziju gadījumā Pārdevējs izraksta jaunu rēķinu.
	9. Kredītkartes nozaudēšanas gadījumā Pircējs nekavējoties telefoniski vai rakstiski paziņo Pārdevējam, zvanot uz Pārdevēja klientu servisa tālruni \_\_\_\_\_\_\_\_\_\_\_\_\_\_\_\_\_ vai nosūtot e-pastu uz - \_\_\_\_\_\_\_\_\_\_\_\_\_\_ un norādot pilnu kartes numuru. Saņemot kredītkartes nozaudēšanas paziņojumu, Pārdevējs nekavējoties kredītkarti slēdz, rakstiski vai elektroniski fiksējot tās slēgšanas laiku un ar slēgto kredītkarti iegādāto Preces daudzumu. Pircējs apmaksā Pārdevējam līdz kredītkartes slēgšanas brīdim iegādāto Preci.
3. **Pušu atbildība un domstarpību risināšanas kārtība.**
	1. Pārdevējs apņemas pārdot Preci Pircējam un Pircējs apņemas to pieņemt saskaņā ar Konkursa nolikumu, Pārdevēja iesniegto piedāvājumu un Līgumu.
	2. Pārdevējs garantē Preces kvalitāti atbilstoši Latvijas Republikā noteiktajiem kvalitātes standartiem un/vai sertifikātiem un citiem spēkā esošiem normatīviem.
	3. Pārdevējs Līguma darbības laikā garantē vides aizsardzības, akcizēto preču aprites un citu Latvijas Republikas normatīvajos aktos noteikto prasību izpildi.
	4. Pārdevējs nav tiesīgs pilnīgi vai daļēji nodot ar šo Līgumu noteiktās tiesības, pienākumus un saistības trešajām personām.Pircējam ir tiesības nekavējoties izbeigt Līgumu sekojošos gadījumos:
		1. Ja pret Pārdevēju ir ierosināta maksātnespējas lieta vai tas ir zaudējis juridisko rīcībspēju;
		2. Ja Pārdevējs nevar izpildīt kādu būtisku no Līgumā ietvertajiem izpildes nosacījumiem (piegādes apjoms, preces kvalitāte, godīgas un taisnīgas komercprakses piemērošana).
	5. Pircējs ir tiesīgs vienpusēji atkāpties no šī Līguma pirms iepriekš minētā termiņa notecējuma, iesniedzot Pārdevējam rakstisku uzteikumu ne vēlāk kā vienu mēnesi iepriekš.
	6. Pārdevējs ir tiesīgs vienpusēji atkāpties no šī Līguma pirms iepriekš minētā termiņa notecējuma, iesniedzot Pircējam rakstisku uzteikumu ne vēlāk kā četrus mēnešus iepriekš.
	7. Puse, kura pārkāpusi šī Līguma noteikumus un tādējādi nodarījusi otrai Pusei zaudējumus, atlīdzina tos Latvijas normatīvajos aktos noteiktajā kārtībā.
	8. Puses nav atbildīgas par Līguma saistību neizpildi vai nepienācīgu izpildi, ja šāda neizpilde vai nepienācīga izpilde radusies nepārvaramas varas rezultātā. Par nepārvaramu varu Puses uzskata ugunsgrēkus, dabas katastrofas, militāru agresiju, streikus un citus nepārvaramas varas izpausmes veidus, kas traucē puses izpildīt šo Līgumu, un kas nav izveidojušies kā Pušu darbības vai bezdarbības tiešas vai netiešas sekas, kurus puses nav paredzējušas un nav varējušas paredzēt, noslēdzot šo Līgumu.
	9. Ja iestājas nepārvaramas varas apstākļi, Pusei ir pienākums nekavējoties mutiski informēt otras Puses pārstāvi, kā arī ne vēlāk kā 2 (divu) darba dienu laikā pēc minēto apstākļu konstatēšanas iesniegt rakstveidā paziņojumu otrai Pusei. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar Līgumu. Paziņojumā jānorāda termiņš, kad būs iespējams turpināt Līgumā paredzēto pienākumu izpildi vai par Līguma izbeigšanu.
	10. Jautājumos, kas nav atrunāti šajā Līgumā, Puses vadās no Latvijas Republikā spēkā esošajiem normatīvajiem aktiem.
	11. Ja pušu starpā rodas strīds vai nesaskaņas, kas saistīti ar Līgumu vai tā izpildi, Puses pieliek visas pūles to atrisināšanai pārrunu ceļā, bet, ja vienošanos nav iespējams panākt, tad strīdu izskata Latvijas Republikas vispārējās jurisdikcijas tiesā normatīvajos aktos noteiktā kārtībā.
4. **Citi noteikumi**
	1. Līgums stājas spēkā ar tā parakstīšanas brīdi un ir spēkā līdz saistību pilnīgai izpildei.
	2. Visi Līguma pielikumi, kā arī visas tā ietvaros rakstiski noformētas un Pušu parakstītās izmaiņas, grozījumi, rēķini, kā arī citi dokumenti, kas ir tieši saistīti ar Līgumu, tiek pievienoti Līgumam un kļūst par tā neatņemamām sastāvdaļām. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu (to pilnvaroto personu) parakstīti.
	3. Ja kādai no Pusēm tiek mainīts juridiskais statuss, atrašanās vieta, banku rekvizīti, īpašnieki un vadītāji, tā nekavējoties, bet ne vēlāk kā 2 (divu) darba dienu laikā, rakstiski paziņo par to otrai Pusei, pretējā gadījumā vainīgai Pusei ir jāatlīdzina tādējādi nodarītie zaudējumi.
	4. Pušu reorganizācija vai to vadītāju maiņa nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses tiesību pārņēmējam.
	5. Ja tiesību aktu izmaiņu gadījumā kāds no Līguma punktiem zaudē spēku, tad Līgums ir spēkā pārējos tā punktos, un šādā gadījumā Pusēm ir pienākums piemērot Līgumu atbilstoši spēkā esošo tiesību aktu prasībām.
	6. Rēķini, pretenzijas, paziņojumi un cita korespondence starp Pusēm tiek nogādāta uz Līgumā minētajām Pušu adresēm, nosūtot pa pastu ierakstītā vēstulē vai iesniedzot otrai Pusei personīgi pret parakstu par saņemšanu.
	7. Līguma noslēgšanas brīdī tam ir šādi pielikumi:
		1. 1. Pielikums – Tehniskā specifikācija, tehniskais un finanšu piedāvājums;
		2. 2. Pielikums – Kredītkaršu lietošanas noteikumi.
	8. Līgums uzrakstīts uz \_\_\_lapām ar diviem pielikumiem, kopā uz\_\_\_lapām 2 (divos) eksemplāros, kuri izsniegti pa vienam katrai Pusei. Abiem Līguma eksemplāriem ir vienāds juridisks spēks.
5. **Pušu kontaktpersonas**
	1. No Pārdevēja puses: \_\_\_/*vārds, uzvārds*/\_\_\_, tel. \_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_.
	2. No Pircēja puses: \_\_\_/*vārds, uzvārds*/\_\_\_, tel. \_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_.
6. **Pušu rekvizīti un paraksti**

**Pircējs:**  **Pārdevējs:**

VSIA „Latvijas Jūras administrācija” \_\_\_\_\_\_\_\_\_\_/*nosaukums*/\_\_\_\_\_\_\_\_\_\_

Jur. adrese: Trijādības iela 5, Rīga, LV-1048 Jur. adrese:\_\_\_\_\_\_\_\_\_\_\_\_\_\_\_\_\_\_\_\_\_

 Konta nr. \_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_/*paraksttiesīgās personas amats*/\_\_\_ \_\_\_/*paraksttiesīgās personas amats*/\_\_\_

\_\_\_/*vārds, uzvārds*/\_\_\_\_ \_\_\_\_/*vārds, uzvārds*/\_\_\_\_

\_\_\_\_\_\_\_/*paraksts*/\_\_\_\_\_\_\_\_\_ \_\_\_\_\_\_\_/*paraksts*/\_\_\_\_\_\_\_\_\_

1. **Mazais uzņēmums**, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *eiro*. [↑](#footnote-ref-1)
2. **Vidējais uzņēmums**, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *eiro*, un/vai, kura gada bilance kopā nepārsniedz 43 miljonus *eiro*. [↑](#footnote-ref-2)